A képen kültéri, ég, kerék, Biciklikerék látható

Automatikusan generált leírás

[Aktuális felhívások](https://aktivmagyarorszag.hu/category/aktualis-felhivasok/)

**Országos Bringapark Program 2025**

**A Miniszterelnökség aktív Magyarországért felelős államtitkára** (a továbbiakban:*Támogató)*a Magyar Kerékpáros Turisztikai Szövetség (a továbbiakban: *MAKETUSZ*) bevonásával **2025. évre kiírja az Országos Bringapark Programot** (a továbbiakban: *Program*).

**A Program célja:**

A tartalmas és egészséges szabadidő-eltöltési lehetőségek segítése Magyarországon új bringaparkok kialakításával, vagy már meglévő bringapark (kivéve a fenntartási időszakban lévő, korábbi támogatásból megvalósult fejlesztés) felújításának támogatásával. A mozgásgazdag, egészséges életmód népszerűsítése.

1. **Az Országos Bringapark Programban támogatható attrakciók típusai:**
2. kerékpáros pumpapálya
3. BMX cross (racing) pálya
4. erdei kerékpáros egynyomos pálya
5. dirt/freeride pálya
6. BMX freestyle pálya
7. kerékpáros triál pálya, valamint

* ezen pályák kiegészítő, kiszolgáló létesítményei.

**Az egyes pályatípusok részletes bemutatása a Felhívás részét képező 1. számú mellékletben találhatóak.**

**2.** **A támogatás forrása, mértéke, intenzitása:**

A támogatás Magyarország 2025. évi központi költségvetésének terhére, hazai finanszírozásból kerül biztosításra**.** A támogatás nem visszatérítendő, egy összegben, előlegként kerül folyósításra.

**Az igényelhető támogatás összege:**

Az egyes pályatípusoknál a támogatási összeg eltérő, az alábbi táblázatban foglaltak szerint:

|  |  |
| --- | --- |
| **A Program egyes attrakcióinak és a hozzájuk kapcsolódó elemek támogatásának maximuma** | **maximális támogatási összeg pályatípusonként** |
| kerékpáros pumpapálya | 40 000 000 Ft |
| BMX cross (racing) pálya | 30 000 000 Ft |
| erdei kerékpáros egynyomos pálya | 20 000 000 Ft |
| dirt/freeride pálya | 15 000 000 Ft |
| BMX freestyle pálya | 40 000 000 Ft |
| kerékpáros triál pálya | 4 000 000 Ft |
| infrastruktúra, kiegészítő szolgáltatások (a költség beleszámít az adott pályatípus szerint maximálisan igényelhető támogatási összegbe) önállóan nem, kizárólag pályatípushoz kapcsolódóan támogatható tevékenység | 3 500 000 Ft |

Az **infrastruktúra, kiegészítő szolgáltatások** keretében az alábbi tevékenységek támogathatóak: kerékpárszerelő állvány, védőelemek, ivókút, pad, okospad, közvilágítás, nyitható kapuval felszerelt kerítés. Hulladékgyűjtő csak abban az esetben, amennyiben annak rendszeres ürítéséről az üzemeltető gondoskodik.

**Egy támogatási kérelemben két ugyanolyan típusú pálya nem támogatható.**

**Amennyiben egy Támogatási kérelem keretében több eltérő típusból álló pálya kerül benyújtásra, abban az esetben sem haladhatja meg az igényelni kívánt támogatási összeg a pályatípusok szerinti maximális támogatási összeget.**

Több eltérő pályatípus esetén egyértelműen el kell határolni az egyes pályatípusokra vonatkozó műszaki-szakmai paramétereket és a költségvetési tételeket.

**A támogatás intenzitása:**

Helyszínenként az összköltség (támogatási összeg és saját forrás összesen) legfeljebb **60 %-át** finanszírozza a Támogató a meghatározott támogatási összegek mértékéig.

**A támogatás intenzitása a fentiektől eltérően legfeljebb 80 % lehet azon település esetében**, amely a kedvezményezett települések besorolásáról és a besorolás feltételrendszeréről szóló 105/2015. (IV. 23.) Korm. rendelet alapján kedvezményezett településnek minősül.

**Az igényelhető támogatás összege ezen Támogatást igénylő esetében sem haladhatja meg az egyes pályatípusokhoz tartozó maximális támogatási összeget.**

A Támogatást igénylő a támogatással való elszámolás során köteles igazolni, hogy a vállalt saját forrást is a projekt megvalósítására fordítja.

A **Támogatási kérelemben** szükséges **részletesen bemutatni** **a tervezett megvalósítási helyszínt** az alábbi szempontok alapján:

* A megvalósítási helyszín **elhelyezkedése** a település területén.
* Előnyt jelenthet, ha a megvalósítási helyszín **köznevelési intézmény** (pl. iskola, óvoda) **közelében található**, amely bővíti a felhasználói célcsoportot és a mindennapos testnevelés infrastrukturális igényeit is ki tudja szolgálni.
* Előnyt jelenthet, ha a megvalósítási helyszín közelében már elérhető **több szabadidős szolgáltatás** is (pl. játszótér, futópálya, KRESZ-park, street workout park).
* Amennyiben több szabadidős szolgáltatás is megtalálható a megvalósítási helyszín környezetében, **hogyan kapcsolódik** ezekhez a bringapálya építése, milyen fejlesztési elképzelések érintik a területet.
* A megvalósítási helyszín környezetében található **kiszolgáló** létesítmények (pl. mosdó, bolt, vendéglátó egység).
* A terület **alkalmassága** a bringapark megépítésére (pl. talajvíztől és elöntéstől nem veszélyeztetett, közmű és régészeti szempontból rendezett, a megépíteni kívánt pálya elfér az adott területen, illetve területelőkészítési tevékenységek ismertetése, amennyiben releváns).
* A megvalósítás **funkciója**, amely kapcsán az elsődleges funkció a kerékpárosok kiszolgálása, de kialakítható olyan pályarendszer is, melyet a görkorcsolyások, gördeszkások, rollert használók is igénybe tudnak venni. (Kerékpáros pumpapálya esetén szükséges bemutatni, hogy médium vagy multifunkcionális pálya kerül kialakításra.)
* A megvalósítási helyszín **biztonságosan megközelíthető** közúton, közösségi közlekedéssel, kerékpárral (célszerű már megépült kerékpárutak útvonalába csatlakoztatni), gyalogosan, illetve megfelelően elkerített, nem közvetlenül közút vagy kötöttpályás közlekedési hálózat mellett található. Amennyiben a Támogató úgy ítéli meg, hogy a megvalósítási helyszín megközelítése, a pálya használata nem teljeskörűen biztonságos, előírhatja térelválasztó, kerítés telepítését.
* A megvalósítási helyszín **társadalmi támogatottsága**. Szükséges a Támogatási kérelemben bemutatni, hogy a Támogatást igénylő megvizsgálta a bringapark megépítésével járó zaj-, és egyéb terhelés okozta kockázatokat, amelyek nem érintik hátrányosan a környező lakosságot.
* **Kerékpáros pumpapálya esetében kritérium a megvalósítási helyszín 200 méteres körzetében ivókút vagy vízvételi hely megléte vagy kiépítése.**

**3**. **Indikátorok:**

A támogatás keretében az egyes pályatípusokhoz kapcsolódóan az alábbi indikátorokat szükséges vállalni és teljesíteni:

|  |  |
| --- | --- |
| **Indikátor megnevezése** | **Indikátor minimális mértéke** |
| kerékpáros pumpapálya – nyomvonal hossza | Médium pálya esetében 100 méter Multifunkcionális pálya esetében 200 méter |
| kerékpáros pumpapálya – aszfaltozott terület mérete (pihenők, feljáró területe nélkül) | Médium pálya esetében 250 m2 Multifunkcionális pálya esetében: 350 m2 |
| BMX cross (racing) pálya – nyomvonal hossza | 300 méter |
| erdei kerékpáros egynyomos pálya – nyomvonal hossza | 500 méter |
| dirt/freeride pálya – épített elemek száma | 5 darab |
| BMX freestyle – épített elemek száma | 7 darab |
| triál pálya – épített elemek száma | 7 darab |

Az egyes indikátorokhoz kapcsolódó minimális értéknél alacsonyabb megvalósítás nem támogatható, a vállalt indikátort kötelező teljesíteni.

**Kerékpáros pumpapálya esetében mindkét indikátortípus vállalása és teljesítése kötelező. Az indikátorokhoz kapcsolódó pontos pályaspecifikus műszaki paraméterek a Felhívás mellékletét képező 1. számú** **mellékletben szerepelnek részletesen.**

Amennyiben egy indikátor nem éri el a Támogatói okiratban meghatározott értéket, annak nem teljesülése arányos pénzügyi visszafizetési kötelezettséget vonhat maga után.

**4**. **A megvalósítás műszaki követelményei:**

A Programban megvalósítani kívánt bringa

parknak a Felhívás mellékletét képező 1. számú mellékletben szereplő műszaki-szakmai elvárásoknak kell megfelelni.

* **Kerékpáros pumpapálya létesítésével kapcsolatos további speciális előírások:**

A Támogatási kérelemhez előzetesen tervdokumentáció benyújtása nem szükséges, a támogatási kérelem bírálata a megvalósítási helyszín bemutatása alapján történik. **A** **Támogatói okirat kiadását követően a Kedvezményezett köteles a Támogató részére a** [**tamogatas@aofk.hu**](mailto:tamogatas@aofk.hu) **email címre jóváhagyásra megküldeni a műszaki tervdokumentációt és az alábbi dokumentumokat:**

1. helyszínrajz, a pumpapálya területre való illesztésével, a gyakorlatban is könnyen beazonosítható térképpel
2. műszaki tervek, látványterv (preferáltan 3D nézet)
3. rétegrend, hosszmetszet, a kanyarívek külső rádiusza, park méretei (felül és oldalnézet)
4. **tervezői költségbecslés a Felhívás mellékletét képező 2. számú mellékletben meghatározott árazatlan költségvetés formában**
5. bringapark tervezési vagy építési referenciával rendelkező tervező bemutatása
6. kivitelezés tervezett időbeli ütemezése.

**A kivitelezés csak a műszaki tervdokumentáció Támogató által történő jóváhagyását követően kezdhető meg.**

A **műszaki tervdokumentáció beszerzésére** vonatkozóan a nettó 1.000.000 Ft alatti beszerzés esetén is **szükséges a piaci árat igazolni** legalább három darab érvényes, egymástól és a Támogatást igénylőtől független, azonos tárgyú, összehasonlítható, érvényes árajánlattal. Az árajánlatoknak tartalmazniuk kell a Felhívás 7. pontjában felsorolt szempontokat.

**5**. **A Támogatást igénylők köre:**

Jelen Támogatási konstrukció keretében kizárólag a következő gazdálkodási formakódok fogadhatóak el:

**I. Jogi személyiségű- és Jogi személyiség nélküli vállalkozás, Nonprofit gazdasági társaság és Egyéb gazdasági szervezet esetében**

* 113 – Korlátolt felelősségű társaság
* 114 – Részvénytársaság
* 116 – Közkereseti társaság
* 117 – Betéti Társaság
* 228 – Egyéni cég
* 231 – Egyéni vállalkozó
* 572 – Nonprofit korlátolt felelősségű társaság
* 573 – Nonprofit részvénytársaság
* 575 – Nonprofit közkereseti társaság
* 576 – Nonprofit betéti társaság

**II. Költségvetési- és költségvetési rend szerint gazdálkodó szervek esetében**

311 – Központi költségvetési irányító szerv

•              312 – Központi költségvetési szerv

•              321 – Helyi önkormányzat

•              322 – Helyi önkormányzati költségvetési szerv

•              325 – Önkormányzati hivatal (költségvetési szerv)

•              327 – Helyi önkormányzatok társulása

•              328 – Területfejlesztési önkormányzati társulás

•              371 – Helyi nemzetiségi önkormányzat

•              372 – Helyi nemzetiségi önkormányzati költségvetési szerv

•              373 – Helyi nemzetiségi önkormányzatok társulása

•              381 – Költségvetési rend szerint gazdálkodó, központi költségvetési körbe tartozó szerv

•              382 – Költségvetési rend szerint gazdálkodó, önkormányzati költségvetési körbe tartozó szerv

**III. Nonprofit és egyéb nem nyereségérdekelt szervezet esetében**

•              515 – Országos sportági szakszövetség

•              516 – Egyéb sportszövetség

•              517 – Egyéb szövetség

•              519 – Egyesület jogi személyiséggel rendelkező szervezeti egysége

•              521 – Sportegyesület

•              525 – Vallási egyesület

•              528 – Nemzetiségi egyesület

•              529 – Egyéb egyesület

•              551 – Bevett egyház

•              552 – Bevett egyház elsődlegesen közfeladatot ellátó belső egyházi jogi személye

•              555 – Bevett egyház elsődlegesen vallási tevékenységet végző belső egyházi jogi személye

•              556 – Bejegyzett egyház

•              557 – Nyilvántartásba vett egyház

•              558 – Bejegyzett egyház és Nyilvántartásba vett egyház belső egyházi jogi személye

•              559 – Egyéb egyházi szervezet

•              561 – Közalapítvány

•              562 – Közalapítvány önálló intézménye

•              563 – Egyéb alapítvány önálló intézménye

•              565 – Alapítvány jogi személyiséggel rendelkező szervezeti egysége

•              566 – Kormány által létrehozott alapítvány

•              569 – Egyéb alapítvány

•              591 – Egyesülés

•              599 – Egyéb, jogi személyiségű nonprofit szervezet

**6.** **Az elszámolható és nem elszámolható költségek köre:**

**6.1.** **Elszámolható költségek köre:**

1. A Program keretein belül csak a létesítményhez közvetlenül kapcsolódó költségek számolhatóak el.
2. A Programban **tárgyi eszköz** elszámolására akkor van lehetőség, amennyiben az az eszköz a Program céljának teljesítéséhez szükséges és azzal arányos, nem túlzó mértékű, a létesítmény szokásos működésének része (kivéve üzemeltetéshez kapcsolódó eszköz, amely a Felhívás *6.2. Nem elszámolható költségek köre* pontban szerepel).
3. **Amennyiben a fakivágás a kerékpáros pálya nyomvonaláról és a megvalósítási helyszín területéről elengedhetetlen, a kivágott fa pótlása kötelező, annak** **költsége elszámolható.**
4. **Azon támogatott kérelem esetében, ahol az összköltség (támogatás és saját forrás összesen) eléri az 50.000.000, – Ft-ot, kötelező könyvvizsgálatot lefolytatni,** amely során a könyvvizsgáló az elszámolás alapjául szolgáló dokumentumokat tételesen megvizsgálja, és nyilatkozatban igazolja, hogy azok megfelelnek a hatályos számviteli előírásoknak. A könyvvizsgálói nyilatkozattal kapcsolatos támogatói előírást a Támogatói okirat részletezi. A Programban a könyvvizsgáló díja elszámolható költségnek minősül a Felhívás *12. Pénzügyi elszámolás* pontja  alapján.
5. A kötelezően előírt **nyilvánosság** keretében a támogatás tényéről, összegéről szóló tájékoztató tábla kihelyezésének összege (támogatás és saját forrás összesen) maximum bruttó. 50.000 Ft.

**ÁFA levonási jog:**

1. Amennyiben a kedvezményezett a beruházás, illetve a beruházás hasznosítása során általános forgalmi adó levonására nem jogosult, akkor a támogatás számításának alapja a projekt ÁFÁ-val növelt, bruttó összköltsége, azaz a projekt költségvetését bruttó módon kell megterveznie.
2. Amennyiben a kedvezményezett ÁFA adóalany, vagy még nem ÁFA adóalany, de a beruházás, illetve a beruházás hasznosításával azzá válik és az általános forgalmi adó levonására jogosult, akkor a támogatás alapja a projekt költségének levonható ÁFA nélkül számított nettó összköltsége.
3. A támogatást igénylő alanya az Áfa törvénynek, a támogatási kérelemben megjelölt, támogatásból finanszírozott tevékenységekkel kapcsolatban felmerült költségeire vonatkozóan tételes elkülönítéssel állapítja meg a levonható és a le nem vonható áfa összegét. Az elszámolásnál a tételes elkülönítés alapján megállapított le nem vonható áfa összeg kerülhet figyelembevételre.
4. A támogatást igénylő alanya az Áfa törvénynek, a támogatási kérelemben megjelölt, támogatásból finanszírozott tevékenységekkel kapcsolatban felmerült költségeire vonatkozóan arányosítással állapítja meg a levonható és a le nem vonható áfa összegét. Az elszámolásnál az arányosítás számítását mellékelni kell. Az arányosítás alapján megállapított le nem vonható áfa összeg vehető figyelembe.

**A Felhívás megjelenésének és a Támogatási kérelem benyújtási időszak kezdő napja közötti időszakban kizárólag tervezési költség számolható el, a Támogatást igénylő saját kockázatára, saját forrás terhére.**

**Kerékpáros pumpapálya esetében nem számolható el költség a Felhívás megjelenésének és a Támogatási kérelem benyújtási időszak kezdő napja között.**

**Az elszámolható költségek struktúrája, elszámolható költségkategóriák megnevezése:**

|  |  |
| --- | --- |
| **Költségkategória megnevezése** | **\*%-os korlát** |
| **I. Működési kiadások** |  |
| **1. Anyagköltség** |  |
| **2. Igénybevett szolgáltatások** |  |
| Szállítás, tárolás-raktározás |  |
| Bérleti díjak (pl. eszköz-, gépbérlet, terembérlet) |  |
| Jogi, ügyvédi, közjegyzői szolgáltatás |  |
| Könyvviteli szolgáltatás, könyvvizsgálat | 0,5 % |
| Közbeszerzési költségek | 1 % |
| Egyéb szakértői szolgáltatás |  |
| Projektmenedzsment költség | 2,5 % |
| Hatósági díjak, engedélyek | 2 % |
| **3. Személyi jellegű költségek** | 2,5 % |
| Bérköltség |  |
| Személyi jellegű egyéb kifizetések |  |
| Bérjárulékok |  |
| Munkaadókat terhelő járulékok és szociális hozzájárulási adó |  |
| **II. Felhalmozási kiadások** |  |
| **Építési beruházások** |  |
| Építés, helyiségek kialakítása, terület-előkészítés |  |
| Felújítás (ingatlanok értékét és élettartamát növelő felújítások, korszerűsítések) |  |
| **Eszközbeszerzés** |  |
| **Egyéb beruházáshoz kapcsolódó költségek** |  |
| Tervezés (pl. engedélyes, kivitelezési tervek, vázlattervek, létesítménytervek) | 5 % |
| Üzembe helyezési munkák (mérnöki szolgáltatások, amennyiben az aktiváláshoz szükségesek) | 2 % |
| **Immateriális javak** |  |
| Szellemi termékek felhasználási joga, licencek |  |
| Szellemi termékek beszerzése (szoftvertermékek, formatervezési minta, szabadalom stb.) |  |

**\*%-os korlát:** Az egyes költségsorok tekintetében megállapított százalékos korlátok a projekt összköltségére (támogatás és saját forrás összesen) vonatkozóan kerülnek számításra.

**6.2.** **Nem elszámolható költségek köre**:

1. Nem elszámolható költségnek minősül mindazon költség, amely nem kapcsolódik jelen Felhívás céljához és nem szerepel a *6.1. Elszámolható költségek köre* pontban.
2. Nem elszámolható költség továbbá, amely a támogatott tevékenység kezdő napjánál korábban, illetve a záró napjánál később teljesült, kivéve a tervezés és a könyvvizsgálat költsége. A teljesítés idejének megállapítása szempontjából a bizonylat alapjául szolgáló gazdasági esemény bekövetkezésének időpontja az irányadó.
3. **Saját teljesítés saját forrás (önrész) terhére sem számolható el**. A saját teljesítés alatt az egyes beruházási, szolgáltatási vagy egyéb tevékenységek saját kivitelezésben történő megvalósítása értendő, amelyek nem harmadik személyektől kerülnek beszerzésre. Olyan tevékenységek ezek, melyeket a Támogatást igénylő a saját szervezetén belül, külső résztvevők/beszállítók/partnerek bevonása nélkül el tud végezni, különösen a térítés nélkül végzett önkéntes munka és a felajánlás (adomány), kivéve személyi jellegű költség.
4. A Program marketingkommunikációs tevékenységet, honlapot, sajtómegjelenést pénzügyileg nem támogat. A támogatás keretében egyedül az adott bringapark megvalósításáról szóló tájékoztató táblát lehet elszámolni, ami szervesen a projekt részét képezi.
5. A Programban **műszaki ellenőr** költsége nem elszámolható, a tevékenység ellátására a MAKETUSZ bringapark kivitelezésében, műszaki ellenőrzésében jártas, jogosultsággal rendelkező szakembert alkalmaz.
6. A Programban rezsi költség nem elszámolható.
7. A létesítendő bringapark helyszínéül szolgáló ingatlan vásárlási költsége nem elszámolható.
8. Az üzemeltetéshez, karbantartáshoz szükséges eszközök, pl. fűnyíró, földmunkához szükséges eszközök nem elszámolhatók.
9. A Programban üzemeltetési költségek pl. területbérleti díj, mobil WC bérleti díja, szemétszállítási díj nem számolhatók el.
10. Nem számolható el költség nem független ajánlattevő által kiállított bizonylat alapján. Nem független az az ajánlattevő, amelyben a támogatást igénylő, illetve kedvezményezett vagy tulajdonosa (irányító vagy felügyeleti szerve), annak tagja, a szervezet nevében nyilatkozattételre, képviseletre jogosult személy, ezen személy Ptk. 8:1. § (1) bekezdés 2. pontja szerinti hozzátartozója, tulajdonosi, fenntartói, vagyonkezelői, irányítási, képviseleti, munkáltatói, vagy kinevezési jogokat gyakorol, vagy fordítva, amely olyan szállítótól származik, amelynek tulajdonosa (irányító vagy felügyeleti szerve), annak tagja, a szervezet nevében nyilatkozattételre, képviseletre jogosult személy, ezen személy Ptk. 8:1. § (1) bekezdés 2. pontja szerinti hozzátartozója a kedvezményezett szervezetében vagy a másik ajánlattevő szervezetében tulajdonosi, fenntartói, vagyonkezelői, irányítási, képviseleti, munkáltatói vagy kinevezési jogokat gyakorol. Nem független továbbá az ajánlattevő, ha a támogatást igénylő, illetve kedvezményezett vagy másik ajánlattevő vonatkozásában partnernek vagy kapcsolt vállalkozásnak minősül. Nem független ajánlattevőnek minősül különösen a helyi önkormányzat 100 %-os tulajdonában álló gazdasági társaság.
11. **Piaci ár alátámasztása:**

Minden nettó 1.000.000 Ft feletti beszerzés esetében – műszaki tervdokumentáció beszerzése esetén nettó 1.000.000 Ft alatt is – szükséges a piaci árat igazolni a megvalósítási időszak során. Legalább három darab érvényes, egymástól és a Kedvezményezettől független, azonos tárgyú, összehasonlítható, **a szerződés tárgyát várhatóan teljesíteni képes ajánlattevőktől megkért érvényes árajánlat csatolása szükséges** a szerződés vagy az írásban visszaigazolt megrendelő mellékleteként.

Amennyiben több ajánlattevőtől történik a beszerzése ugyanazon terméknek, abban az esetben a nyertes árajánlatadókon kívül további 2 ellenárajánlat igazolása szükséges.

Az árajánlatnak tartalmaznia kell legalább:

* az ajánlattevő megnevezését, aláírását,
* az ajánlat tárgyának megnevezését, műszaki paramétereit, szakmai jellemzőit,
* az ajánlat kiállításának dátumát,
* az egységárat, a nettó árat, az áfát és a bruttó árat.

Elektronikus, e-mailben történő árajánlat esetén is jól behatárolható módon érvényesülnie kell ezeknek a paramétereknek.

A nyílt kereskedelmi forgalomban beszerezhető eszközök és szolgáltatások esetén az írásos ajánlat kiváltható nyilvánosan közzétett árajánlatok bemutatásával (pl. forgalmazó cégek honlapja, szálláskereső portálok, ár-összehasonlító oldalak). Ebben az esetben a beszerzés dokumentálása elektronikusan történik (pl.: online felületekről dátummal ellátott képernyőkép mentéssel – 3 darab). Az alátámasztó dokumentumokból (árajánlatok, kimutatások) egyértelműen megállapíthatónak kell lenniük a beszerzés műszaki-szakmai paramétereinek.

A piaci ár igazolására a fentieken kívül beszerzés tárgyára vonatkozó, arra szakosodott szervezetek által végzett piackutatás, igazságügyi szakértő igénybevétele, vagy szakmai kamarák által ajánlott díjszabások alapján is van lehetőség.

Tárgyát tekintve mentes a piaci ár igazolása alól:

* közüzemi szolgáltatások költsége és díja,
* hatósági díjak, adók, közterhek,
* helyi és helyközi utazás szabott áras szolgáltatásai
* jogszabály által biztosított kizárólagosság alapján végzett szolgáltatások.

**A piaci ár igazolása a Támogatási kérelem benyújtásához nem szükséges, a Támogatói okirattal rendelkező Kedvezményezettek esetében a beszámoló benyújtásakor, a beszámoló elfogadása érdekében kell igazolni.**

1. **A Támogatási kérelem benyújtása:**

A Támogatási kérelem benyújtása a Támogató részéről lebonyolítói feladatokat ellátó Aktív- és Ökoturisztikai Fejlesztési Központ Nonprofit Korlátolt Felelősségű Társaság által működtetett Operatív Támogatáskezelő és Támogatásellenőrző Rendszer (a továbbiakban: *OTTER*) felületén keresztül, **az otter.aofk.hu** oldalon történik.

A Támogatási kérelem benyújtása az OTTER felületen történő regisztrációt és annak jóváhagyását követően, a benyújtási határidőig a Támogatási kérelem teljes körű kitöltésével és a kötelezően előírt dokumentumok csatolásával lehetséges. A már elfogadott regisztrációval rendelkező szervezetek esetén nem szükséges új regisztrációs folyamat megindítása. A beadási határidő napján és az azt megelőző két napon az OTTER felületen új regisztráció kezdeményezése nem lehetséges. A benyújtási határidő után beadott támogatási kérelmek elfogadása nem lehetséges.

A Felhívásban előírt formai és tartalmi követelményeknek nem megfelelő Támogatási kérelem elutasítható, vagy ha a hibák, hiányosságok olyan jellegűek, hogy azok a hiánypótlás során pótolhatók, a Támogatást igénylő hiánypótlásra kerül felszólításra.

1. **A Támogatási kérelem elbírálása:**

Egy település közigazgatási területén csak egy támogatási kérelem részesülhet támogatásban. **A beérkezett Támogatási kérelmek együttesen kerülnek elbírálásra. A beérkezés dátuma nem befolyásolja a döntést.**

1. **A támogatás biztosításának egyéb feltételei, üzemeltetési, fenntartási feltételek:**
2. A Támogatást igénylő vállalja a megépített bringapark rendeltetésszerű fenntartását, folyamatos karbantartását és üzemeltetését a pénzügyi és szakmai beszámoló (a továbbiakban: *beszámoló*) elfogadásától számított legalább 5 éves időtartamig (a továbbiakban: *fenntartási időszak*).
3. **A MAKETUSZ a fenntartási időszakban évente ellenőrzést végezhet a pálya helyszínén.**
4. Amennyiben az ellenőrzést végző szervezet a pályán a használatot akadályozó, élvezeti értékét jelentősen rontó vagy balesetveszélyes részt, elemet talál, felszólítja üzemeltetőt annak javítására, a hiba mértékétől függően a pálya lezárására. Amennyiben az üzemeltető nem gondoskodik a hiba elhárításáról 15 napon belül, úgy a MAKETUSZ jogosult a hibát üzemeltető költségére javíttatni. A pálya környezetének rendben tartása (fűnyírás, környezetbarát szerekkel végzett gyomirtás, szükség esetén újrafüvesítés, szemét elszállítása, eszközök állagmegőrzése, karbantartása) szintén az üzemeltető feladata.
5. A **Támogatást igénylő** a fenntartási időszakban **biztosítja az ingyenes és korlátozás nélküli használatot**.
6. A **Támogatást igénylő** vállalja, hogy a fenntartási időszakban **évente legalább 2 alkalommal ingyenes rendezvényt** **szervez** a bringaparkban, amelyekről beszámol az éves fenntartási jelentésben. A rendezvényről előzetesen írásbeli tájékoztatást küld a MAKETUSZ részére, a rendezvényről készült beszámolót és fotódokumentációt pedig az éves fenntartási jelentéssel együtt eljuttatja a Támogató részére.
7. A **Támogatást igénylő** vállalja, hogy az elkészült bringapálya átadására sajtónyilvános eseményt szervez, arról tájékoztatja a Támogatót a [kommunikacio@aofk.hu](mailto:kommunikacio@aofk.hu) címen, és jól látható helyre a támogatás tényéről, összegéről szóló tájékoztató táblát helyez ki a fenntartási időszak végéig. A kötelező tájékoztatás specifikációját és az Aktív Magyarország logót az Arculati kézikönyv tartalmazza. Az Arculati kézikönyv az OTTER felületen keresztül, a Program fül alatt érhető el.
8. **A Támogatási kérelem részeként benyújtandó dokumentumok:**
9. A fejlesztéssel érintett megvalósítási helyszín(ek) 30 napnál nem régebbi tulajdoni lapja („nem hiteles szemle típusú”).
10. Idegen tulajdonon megvalósuló fejlesztés esetén tulajdonosi hozzájárulás (amennyiben vagyonkezelt területen a vagyonkezelő – a tulajdonos felhatalmazása alapján – a tulajdonos nevében a fejlesztéshez való hozzájárulás tárgyában eljárhat, vagyonkezelői hozzájárulás) a fejlesztés megvalósításának támogatása és a fenntartási időszakban az üzemeltetéshez való hozzájárulás tárgyában.
11. Önkormányzat vagy önkormányzati szerv esetében az önkormányzat támogató írásos testületi döntésének csatolása a Támogatási kérelem benyújtásáról, valamint a saját forrás biztosításának bemutatása.
12. Támogatást igénylő létesítő okirata (pl. alapító okirat, képviselő-testületi alakuló ülés jegyzőkönyvi kivonata, alapszabály, társasági szerződés).
13. Támogatást igénylő nyilvántartásba vételének igazolása (pl. cégbírósági bejegyzés, civil szervezetek nyilvántartása, törzskönyvi kivonat).
14. Támogatást igénylő képviseletében aláírásra jogosult személy(ek) 90 napnál nem régebbi aláírási címpéldánya, vagy ha a benyújtott dokumentum kiállításának dátuma régebbi, mint a támogatási igény benyújtásától számított 90 nap, a címpéldány mellett 30 napnál nem régebbi nyilatkozatot szükséges benyújtani, miszerint az aláírási címpéldányon szereplő adatokban változás nem történt.
15. **1. Kerékpáros pumpapálya esetén csatolandó további dokumentumok:**
16. minimum 3 db fotó csatolása a tervezett megvalósítási helyszínről, valamint a pumpapálya közelében található kiszolgáló épületekről
17. minimum 3 db fotó csatolása a tervezett megvalósítási helyszín bemutatására irányuló szempontok alapján
18. 2 . **BMX cross (racing), erdei kerékpáros egynyomos pálya, dirt/freeride, BMX freestyle, kerékpáros triál pálya esetén csatolandó további dokumentumok:**
19. helyszínrajz (a bringapark területre való illesztésével), a gyakorlatban is könnyen beazonosítható képpel, térképpel
20. bringapark műszaki terv, látványterv (3D nézet előny) a park méreteivel (felül és oldalnézet)
21. költségbecsléssel alátámasztott tervdokumentáció
22. bringapark tervezési/építési referenciával rendelkező tervező bemutatása
23. kivitelezés tervezett időbeli ütemezése
24. minimum 3 db fotó csatolása a tervezett megvalósítási helyszínről, valamint a közelében lévő kiszolgáló épületekről

továbbá:

* BMX cross (racing) pályaesetén: hosszmetszet
* triál pálya esetén: felhasznált eszközök (akadályok) listája és pályatípusok, a Magyar Kerékpáros Szövetség Triál szakága által jóváhagyott pályaterv.

1. **Pénzügyi elszámolás:**

**A támogatás keretében záró pénzügyi elszámolás és szakmai beszámoló formájában egyszeri elszámolásra van lehetőség.**

**Az elszámolásra vonatkozó szabályokat a Szakmai beszámoló és részletes pénzügyi elszámolás, tartalmi és formai követelmények című Útmutató tartalmazza, amely az OTTER felületen keresztül, a Program fül alatt elérhető.**

A beszámoló benyújtásához, a beszámoló elfogadása érdekében a **MAKETUSZ nyilatkozata** szükséges a projekt megvalósulásáról, **a Kedvezményezett által összeállított szakmai beszámoló és részletes pénzügyi elszámolás előzetes jóváhagyásáról,** amely tartalmazza továbbá, hogy a projekt a Támogató által jóváhagyott kiviteli terveknek megfelelően valósult meg.

1. **Az Országos Bringapark Program 2025 időrendje, határidői:**

|  |  |  |  |  |  |
| --- | --- | --- | --- | --- | --- |
| **Támogatási kérelem benyújtási időszak** **kezdő napja** | **Regisztrációs határidő** | **Benyújtási határidő** | **Megvalósítási időszak legkorábbi** **kezdő dátuma** | **Megvalósítási időszak legkésőbbi** **záró dátuma** | **Beszámoló benyújtásának határideje** |
| 2025. január 17. | 2025. február 14. 16:00 óra | 2025. február 17. 16:00 óra | 2025. január 1. | 2026. március 31. | Megvalósítás záró dátumától számított 2 hónap |

A Támogató fenntartja a jogot, hogy jelen Felhívást indokolt esetben módosítsa, felfüggessze vagy visszavonja, melyről közleményt tesz közzé. A Felhívás visszavonása esetén az eljárást eredménytelennek nyilvánítja.

1. **Kapcsolattartás:**

A Támogatási kérelemmel kapcsolatos további kérdés esetén az alábbi elérhetőségeken tud tájékozódni:

1. Műszaki-szakmai tartalommal kapcsolatos kérdések:

bringapark@maketusz.hu

1. Pénzügyi, jogi, valamint a Támogatási kérelem benyújtásával kapcsolatos kérdések:

tamogatas@aofk.hu

1. **Mellékletek és segédletek:**
2. [számú melléklet – Támogatható attrakciók és azok műszaki követelményei](https://aktivmagyarorszag.hu/wp-content/uploads/2025/01/Orszagos-Bringapark-Program-1.-sz.-melleklet.pdf)
3. [számú melléklet – Árazatlan költségvetés Kerékpáros pumpapálya létesítéséhez](https://aktivmagyarorszag.hu/wp-content/uploads/2025/01/Orszagos-Bringapark-Program-2.-sz._pumpapalya-arazatlan-koltsegvetes-1.xlsx)

* [Impresszum](https://aktivmagyarorszag.hu/impresszum/)
* [Állásajánlatok](https://aktivmagyarorszag.hu/allasajanlatok/)
* [Adatvédelmi tájékoztató](https://aktivmagyarorszag.hu/wp-content/uploads/2024/07/Adatvedelmi_tajekoztato_AM.pdf)

© 2025 Aktív Magyarország. Minden jog fenntartva.